title: A Tanács irányelve (1974. december 17.) valamely tagállam állampolgárainak egy másik tagállamban folytatott önálló vállalkozói tevékenység befejezése után az adott tagállam területén maradáshoz való jogáról

text:
Fontos jogi nyilatkozat

|

31975L0034

Hivatalos Lap L 014 , 20/01/1975 o. 0010 - 0013 finn különkiadás fejezet 6 kötet 1 o. 0172  görög különkiadás: fejezet 06 kötet 1 o. 0191  svéd különkiadás fejezet 6 kötet 1 o. 0172  spanyol különkiadás fejezet 06 kötet 1 o. 0183  portugál különkiadás fejezet 06 kötet 1 o. 0183

		A Tanács irányelve(1974. december 17.)valamely tagállam állampolgárainak egy másik tagállamban folytatott önálló vállalkozói tevékenység befejezése után az adott tagállam területén maradáshoz való jogáról(75/34/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 235. cikkére,tekintettel a személyek szabad letelepedésének korlátozását megszüntető általános programra [1] és különösen annak II. címére,tekintettel a Bizottság javaslatára,tekintettel a Közgyűlés véleményére [2],tekintettel a Gazdasági és Szociális Bizottság véleményére [3],mivel a letelepedés és a szolgáltatásnyújtás terén a tagállamok állampolgárainak Közösségen belüli mozgására és tartózkodására vonatkozó korlátozások eltörléséről szóló, 1973. május 21-i 73/148/EGK [4] tanácsi irányelv értelmében a tagállamok biztosítják a többi tagállam azon állampolgárainak állandó tartózkodáshoz való jogát, akik önálló vállalkozói tevékenység végzése céljából a tagállam területén letelepednek, amennyiben a Szerződés alapján az érintett tevékenységekre vonatkozó korlátozások megszűnnek;mivel általánosnak tekinthető, hogy a tevékenység folytatása céljából egy tagállam területén történő hosszabb tartózkodást követően a tevékenység befejezésekor a személy a tagállam területén marad; mivel e körülmények esetén a maradáshoz való jog hiánya akadályt jelent a személyek szabad mozgásának megvalósításában; mivel a munkavállalók tekintetében a 1251/70/EGK rendeletben [5] már megállapították azokat a feltételeket, amelyek esetén ez a jog gyakorolható;mivel a Szerződés 48. cikke (3) bekezdésének d) pontja elismeri a munkavállalók jogát arra, hogy egy tagállamban történő alkalmazásukat követően az adott tagállam területén maradjanak; mivel az 54. cikk (2) bekezdése nem biztosítja ugyanezt a jogot az önálló vállalkozók részére; mivel azonban a letelepedésnek, valamint az adott országgal kialakított kapcsolatnak a jellege, amelyben a tevékenységet végezték, azt mutatja, hogy az érintett személyek kifejezetten érdekeltek abban, hogy a munkavállalókkal azonos jogokat élvezhessenek; mivel ezen intézkedés indokolásánál utalni kell a Szerződés olyan rendelkezésére, amely ezt az intézkedést lehetővé teszi;mivel a Közösségen belül a személyek szabad letelepedése érdekében szükség van arra, hogy a tagállamok állampolgárai egymás után több tagállamban folytathassanak önálló vállalkozói tevékenységet, anélkül hogy ebből hátrányuk származna;mivel egy másik tagállam területén tartózkodó tagállami állampolgár számára biztosítani kell azt a jogot, hogy a tagállam területén maradjon, miután önálló vállalkozói tevékenységét ott befejezte, mert elérte a nyugdíjkorhatárt vagy tartósan munkaképtelenné vált; mivel ezt a jogot a tagállamok azon állampolgárai számára is biztosítani kell, akik egy tagállam területén önálló vállalkozóként végzett tevékenység és letelepedés után egy harmadik tagállam területén folytatnak valamely tevékenységet, miközben megőrzik lakóhelyüket a másik tagállam területén;mivel a maradáshoz való jog gyakorlása feltételeinek a meghatározása során figyelembe kell venni azokat az okokat, amelyek az érintett tagállamban folytatott tevékenység megszűnéséhez vezettek, különösen a munkavégzés rendes és előrelátható, a nyugdíjkorhatár elérésével történő befejezése és a tartós munkaképtelenség közötti különbséget, amely a tevékenység idő előtti és előre nem látható befejezéséhez vezet; mivel különleges feltételeket kell meghatározni azokra az esetekre, amelyekben a házastárs az érintett tagállam állampolgára vagy a tagállam állampolgára volt, vagy amelyekben a tevékenység befejezése munkahelyi baleset vagy foglalkozási megbetegedés következménye;mivel egy másik tagállam területén önálló vállalkozói tevékenységet végzett tagállami állampolgár számára a nyugdíjkorhatár elérésekor elegendő időt kell hagyni annak eldöntésére, hogy hol kíván végleg letelepedni;mivel az olyan tagállamban maradáshoz való jog gyakorlása, ahol önálló vállalkozói tevékenységet folytattak, e jogoknak a családtagokra való kiterjesztését is jelenti; mivel egy más tagállamban önálló vállalkozói tevékenységet végző tagállami állampolgárnak az aktív életkorban bekövetkező halála esetén szintén el kell ismerni családja tartózkodási jogát, amelyet különleges feltételekhez kell kötni;mivel azokat a személyeket, akikre a maradáshoz való jog vonatkozik, az érintett tagállam munkát már nem végző állampolgáraival azonos bánásmódban kell részesíteni,ELFOGADTA EZT AZ IRÁNYELVET:1. cikkA tagállamoknak az ezen irányelvben megfogalmazott feltételek szerint meg kell szüntetniük a területükön maradáshoz való jog más tagállamok olyan állampolgáraival szembeni korlátozásait, akik önálló vállalkozói tevékenységüket a tagállam területén befejezték, valamint a 73/148/EGK irányelv 1. cikkében meghatározott családtagok esetében.2. cikk(1) Minden tagállam elismeri a következő személyeknek a tagállam területén való állandó maradáshoz fűződő jogát:a) az az önálló vállalkozó, aki a tevékenysége befejezésekor az adott tagállam törvényei szerint elérte az öregségi nyugdíjra jogosító életkort, az elmúlt legalább 12 hónap során az adott tagállamban végezte tevékenységét és legalább három éve folyamatosan ott tartózkodott.Abban az esetben, ha az érintett tagállam törvényei az önálló vállalkozói tevékenységet végzők egyes kategóriái számára nem biztosítják az öregségi nyugdíjhoz való jogot, akkor az életkori követelményt a kedvezményezett 65. életévének betöltésével teljesítettnek kell tekinteni;b) az az önálló vállalkozó, aki több mint 2 éve folyamatosan az érintett tagállam területén tartózkodik és tartós munkaképtelenség miatt fejezi be tevékenységét.Amennyiben ez a munkaképtelenség olyan munkahelyi baleset vagy foglalkozási megbetegedés következménye, amely olyan nyugdíjra jogosítja fel a kedvezményezettet, amelyet részben vagy egészben az adott tagállam egy intézménye folyósít, akkor a tartózkodás időtartamával kapcsolatban nem lehet feltételt szabni;c) az az önálló vállalkozó, aki az adott tagállam területén történő három év folyamatos tevékenységvégzés és tartózkodás után egy másik tagállam területén folytatja tevékenységét, miközben megőrzi lakóhelyét az első tagállam területén, ahová rendszeresen naponta, de legalább hetente egyszer visszatér.A másik tagállam területén így eltöltött időszakok az a) és a b) pont szerinti jogok megszerzése szempontjából a tartózkodási tagállamban eltöltött időszaknak számítanak.(2) A tartózkodás és a tevékenység folytatásának tartamára vonatkozó, az (1) bekezdés a) pontjában megállapított feltételeket, és a tartózkodás tartamára vonatkozó, az (1) bekezdés b) pontjában megállapított feltételeket nem kell alkalmazni abban az esetben, ha az önálló vállalkozói tevékenységet végző személy házastársa az érintett tagállam állampolgára vagy állampolgárságát az érintett személlyel kötött házassága miatt veszítette el.3. cikk(1) Minden tagállam elismeri az önálló vállalkozói tevékenységet végző személy 1. cikkben említett, az érintett tagállam területén vele együtt élő családtagjainak a tagállam területén való állandó maradáshoz fűződő jogát, amennyiben az érintett személy a 2. cikkel összhangban megszerezte az érintett tagállam területén maradáshoz való jogot. Ezt a rendelkezést az érintett személy halála után is alkalmazni kell.(2) Amennyiben az önálló tevékenységet végző személy halála aktív életkorban és az érintett tagállam területén történő maradáshoz való jog megszerzése előtt következik be, az érintett tagállam a következő feltételekkel ismeri el a családtagok maradáshoz való jogát:- az érintett személy a halála napjáig legalább két éven keresztül az érintett tagállam területén tartózkodott, vagy- a halál oka munkahelyi baleset vagy foglalkozási megbetegedés, vagy- a túlélő házastárs az érintett tagállam állampolgára vagy állampolgárságát az érintett személlyel kötött házassága miatt veszítette el.4. cikk(1) A 2. cikk (1) bekezdésében és a 3. cikk (2) bekezdésében meghatározott folyamatos tartózkodást a tartózkodás szerinti tagállamban szokásos bármilyen módon bizonyítani lehet. A folyamatos tartózkodásra nincsenek kihatással az évenként három hónapot meg nem haladó időszakos távollétek vagy a katonai szolgálati kötelezettségek teljesítéséből eredő hosszabb távollétek.(2) A tevékenységnek az érintett személy akaratán kívül eső okok miatt vagy betegség illetve baleset miatt bekövetkező megszakítása a 2. cikk (1) bekezdése értelmében tevékenységgel töltött időszaknak minősül.5. cikk(1) A tagállamok a 2. cikk (1) bekezdésének a) és b) pontja és a 3. cikk értelmében a jogosultság megszerzésétől számított két éven keresztül biztosítják a jogosult személy számára, hogy maradáshoz való jogát gyakorolja. Ez alatt az időszak alatt a kedvezményezett elhagyhatja a tagállam területét anélkül, hogy e jogát sérelem érné.(2) A tagállam területén maradáshoz való jog gyakorlásához a tagállamok nem írhatnak elő külön formai követelményt az érintett személy számára.6. cikk(1) A tagállamok elismerik a területükön maradásra jogosult személyek olyan tartózkodási engedélyhez való jogát, amelyet:a) díjmentesen vagy olyan összeg ellenében állítanak ki és újítanak meg, amely nem haladja meg a személyazonosító igazolványok kiállításáért a tagállam állampolgárai által fizetendő illetékeket és adókat;b) a kibocsátó tagállam egész területére érvényes;c) öt évig érvényes és automatikusan meghosszabbítható.(2) A hat, egymást követő hónapot meg nem haladó távollét vagy az ennél hosszabb, katonai szolgálati kötelezettség letöltése miatti távollét nem befolyásolja a tartózkodási engedély érvényességét.7. cikkA tagállamok a területükön maradásra jogosult személyekkel szemben alkalmazzák a szabad letelepedést akadályozó korlátozások megszüntetéséről szóló tanácsi irányelvek által elismert egyenlő bánásmód elvét az általános program III. címével összhangban, amely lehetőséget ad e korlátozások megszüntetésére.8. cikk(1) Ez az irányelv nem befolyásolja a tagállamok olyan törvényi, rendeleti vagy közigazgatási rendelkezéseit, amelyek más tagállamok állampolgáraira nézve kedvezőbb bánásmódot írnak elő.(2) A tagállamoknak elő kell segíteniük az olyan önálló vállalkozói tevékenységet végző személyek területükre történő visszatérését, akik hosszabb ideig tartozkódtak az állam területén, miközben ott tevékenységet végeztek, majd elhagyták a tagállam területét és a 2. cikk (1) bekezdésének a) pontja szerinti nyugdíjkorhatár elérése után vagy tartós munkaképtelenség miatt az adott tagállam területén kívánnak letelepedni.9. cikkA tagállamok nem térhetnek el ezen irányelv rendelkezéseitől, kivéve ha ezt a közérdek, a közbiztonság vagy a közegészségügy szempontjai indokolják.10. cikk(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek az értesítéstől számított tizenkét hónapon belül megfeleljenek, és erről haladéktalanul tájékoztatják a Bizottságot.(2) Az ezen irányelvről szóló értesítést követően a tagállamok gondoskodnak arról, hogy a Bizottság az észrevételei megtételéhez szükséges időben tájékoztatást kapjon az irányelv által szabályozott területen általuk tervezett törvényi, rendeleti és közigazgatási rendelkezésekről.11. cikkEnnek az irányelvnek a tagállamok a címzettjei.Kelt Brüsszelben, 1974. december 17-én.a Tanács részérőlaz elnökM. Durafour[1] HL 2., 1962.1.15., 36–62. o.[2] HL C 14., 1973.3.27., 20. o.[3] HL C 142., 1972.12.31., 12. o.[4] HL L 172., 1973.6.28., 14. o.[5] HL L 142., 1970.6.30., 24. o.--------------------------------------------------


title: A Bizottság 2000/48/EK irányelve (2000. július 25.) a gabonafélékben, illetőleg az egyes növényi eredetű termékekben – többek között a gyümölcsökben és zöldségekben –, illetve azok felületén található peszticid-szermaradványok megengedett legmagasabb mértékének meghatározásáról szóló 86/362/EGK, illetőleg 90/642/EGK irányelv mellékleteinek módosításárólEGT vonatkozású szöveg

text:
Fontos jogi nyilatkozat

|

32000L0048

Hivatalos Lap L 197 , 03/08/2000 o. 0026 - 0031

		A Bizottság 2000/48/EK irányelve(2000. július 25.)a gabonafélékben, illetőleg az egyes növényi eredetű termékekben – többek között a gyümölcsökben és zöldségekben –, illetve azok felületén található peszticid-szermaradványok megengedett legmagasabb mértékének meghatározásáról szóló 86/362/EGK, illetőleg 90/642/EGK irányelv mellékleteinek módosításáról(EGT vonatkozású szöveg)AZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésére,tekintettel a legutóbb a 2000/42/EK irányelvvel [1] módosított, a gabonafélékben, illetve azok felületén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/362/EGK tanácsi irányelvre [2] és különösen annak 10. cikkére,tekintettel a legutóbb a 2000/42/EK irányelvvel módosított, az egyes növényi eredetű termékekben – többek között a gyümölcsökben és zöldségekben –, illetve azok felületén található peszticid-szermaradványok megengedett legmagasabb mértékének meghatározásáról szóló, 1990. november 27-i 90/642/EGK tanácsi irányelvre [3] és különösen annak 7. cikkére,tekintettel legutóbb a 2000/10/EK bizottsági irányelvvel [4] módosított, a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre [5] és különösen annak 4. cikke (1) bekezdésének f) pontjára,mivel:(1) Az új hatóanyagot, az azoxistrobint, a 98/47/EK bizottsági irányelv [6] iktatta be a 91/414/EGK irányelv I. mellékletébe, kizárólag gombaölő szerként történő felhasználásra, anélkül, hogy meghatározta volna az azoxistrobint tartalmazó növényvédő szerekkel kezelt terményekre hatást gyakorló egyes különleges körülményeket.(2) A 86/362/EGK és 90/642/EGK irányelv hatálya alá tartozó valamennyi árucikkben illetve azok felületén található azoxisztrobin szermaradványra vonatkozó maximális értéket az 1999/71/EK bizottsági irányelv [7] meghatározta.(3) Az azoxisztrobin szermaradványok említett maximális értékeinek megállapításakor felismerték, hogy ezeket a szinteket az új információk és adatok figyelembevételével felülvizsgálat alatt kell tartani, és meg kell változtatni. Az 1999/71/EK irányelv elismerte, hogy a nemzeti ideiglenes maximális szermaradvány-értékeket az egyéb gabonafélékre és gyümölcsökre, valamint zöldségekre vonatkozóan az azoxisztrobint tartalmazó növényvédő szerek engedélyezési eljárása részeként a tagállamoknak kell rögzíteniük, és arról a tagállamoknak a Bizottságot a 91/414/EGK irányelv 4. cikke (1) bekezdése f) pontjának előírásai szerint értesíteniük kell. E lehetőség előmozdítása érdekében az 1999/71/EK irányelvben megállapított néhány szermaradvány-értéket ideiglenes alapon rögzítették, lehetővé téve a tagállamok számára, hogy azok új felhasználásokra további engedélyeket adjanak, és az említett cikkben leírt eljárás szerint tájékoztathassák a Bizottságot. Ez a cikk előírja, hogy ahol létezik ideiglenes közösségi maximális érték, és ahol az új engedélyezett felhasználás magasabb értékeket eredményezne, az engedélyező tagállam a 91/414/EGK irányelv 4. cikke (1) bekezdésének f) pontjával összhangban az engedélyezés megadása előtt nemzeti ideiglenes maximális szermaradvány-értéket állapítson meg.(4) Annak érdekében, hogy a fogyasztókat az olyan termékeken vagy azokban található szermaradványokkal szemben megfelelően megvédjék, amelyekre nem adtak ki engedélyeket, célszerűnek tűnt, az 1999/71/EK irányelv elfogadásakor, a maximális szermaradvány-értékeket az analitikai meghatározás legalacsonyabb határértékénél megválasztani az ilyen készítményre. Az ideiglenes maximális szermaradvány-értékek közösségi szintű meghatározása nem érinti az ideiglenes engedélyezések tagállamok által történő kibocsátását az azoxisztrobin használatára ezeken a termékeken a 91/414/EGK irányelv 4. cikke (1) bekezdésének f) pontjával összhangban.(5) Egy növényvédő szer engedélyezése érdekében a tagállamok kötelesek az értékelés, különösen a kérvényező által engedélyezésre benyújtott, a 91/414/EGK irányelv III. melléklete követelményeinek megfelelő dosszié értékelése során a 91/414/EGK irányelv VI. mellékletében előírt egységes elveket alkalmazni. A 91/414/EGK irányelv III. melléklete A. 8. pontja értelmében a kérvényezőknek a maximális szermaradvány-értékekre vonatkozó javaslatokat tartalmazó bizonyos információkat kell benyújtaniuk, teljes körű indoklással, valamint a táplálkozás révén, illetve egyéb módon az ilyen szereknek való kitettség potenciális és tényleges adatainak becsült értékeivel együtt. A 91/414/EGK irányelv VI. melléklete B. 2.4.2. pontja és C. 2.5. pontja előírja a tagállamok számára, hogy értékeljék a szermaradványokból eredő humán vagy állategészségügyi hatásokkal kapcsolatos, és a környezetre gyakorolt hatásokra vonatkozó információkat, és olyan engedélyezési határozatokat hozzanak, amelyek biztosítják, hogy az előforduló szermaradványok a növényvédő szerek azon legkisebb mennyiségeit tükrözik, amelyekkel a helyes mezőgazdasági gyakorlat szerint megfelelő védelem érhető el, és amelyet olyan módon alkalmaztak, hogy a szermaradványokat a betakarításkor, állatvágáskor vagy tárolás után a legalacsonyabb értékre csökkenthessék.(6) A rizs, banán, paradicsom és az ehető és nem ehető héjú kabakosok esetében az azoxisztrobin használatára vonatkozóan új adatokat nyújtottak be. Ezeket az új adatokat értékelték, és megfelelőnek találták ahhoz, hogy az ezekre a termékekre vonatkozó, az 1999/71/EK irányelvben megállapított ideiglenes maximális szermaradvány-értékeket felülvizsgálják.(7) A 91/414/EGK irányelv I. mellékletébe történő felvételhez az azoxisztrobin műszaki és tudományos értékelése 1998. április 22-én fejeződött be az azoxisztrobinról szóló bizottsági felülvizsgálati jelentés formájában. Ebben a felülvizsgálati jelentésben az elfogadható napi bevitelt (acceptable daily intake, ADI) az azoxisztrobinra vonatkozóan 0,1 mg/testtömegkilogramm/nap mértékben határozták meg. Azt, hogy a fogyasztók egész életük során milyen mértékben vannak kitéve az azoxisztrobinnal kezelt élelmiszereknek, az Egészségügyi Világszervezet által közzétett iránymutatás [8] figyelembevételével az Európai Közösségen belül használt eljárásokkal és gyakorlatokkal összhangban felmérték és értékelték, és úgy találták, hogy az ezen irányelvben meghatározott maximális szermaradvány-értékek nem eredményezik az ADI értékek túllépését.(8) Az akut tüneteket kiváltó adag megállapítását szükségessé tevő akut mérgező hatást az azoxistrobinnak a 91/414/EGK irányelv I. mellékletébe történő felvételét megelőző értékelés és vita során nem észleltek.(9) A Közösség kereskedelmi partnereivel a Kereskedelmi Világszervezeten keresztül konzultált az ezen irányelvben meghatározott értékekről, és az értékekkel kapcsolatos észrevételeik figyelembe lettek véve. A behozatal tekintetében elfogadható maximális szermaradvány-értékek megállapításának lehetőségét meghatározott peszticid/növénykultúra kombinációkra vonatkozóan a Bizottság a megfelelő adatok benyújtása alapján fogja megvizsgálni.(10) A növényügyi tudományos bizottság tanácsait és ajánlásait, különösen, amelyek a peszticidekkel kezelt élelmiszeripari termékek fogyasztóinak védelmével kapcsolatosak, figyelembe vették.(11) Az irányelv intézkedései összhangban vannak a Növény-egészségügyi Állandó Bizottság véleményével,ELFOGADTA EZT AZ IRÁNYELVET:1. cikkA 86/362/EGK irányelv II. mellékletének A. része a következőkkel egészül ki:"Peszticid-szermaradvány | Maximális érték (mg/kg) || |"Azoxisztrobin | 5 | Rizs"" |2. cikkAz ezen irányelv mellékletében felsorolt maximális szermaradvány-értékek az azoxistrobinra vonatkozóan a 90/642/EGK irányelv II. mellékletében felsorolt értékek helyébe lépnek.3. cikk(1) Ez a rendelet az Európai Közösségek Hivatalos Lapjában való kihirdetésének napját követő huszadik napon lép hatályba.(2) A tagállamok elfogadják és kihirdetik azokat a törvényi, rendeleti és közigazgatási intézkedéseket, amelyek szükségesek ahhoz, hogy ennek az irányelvnek legkésőbb 2001. március 31-e előtt megfeleljenek. Erről haladéktalanul tájékoztatják a Bizottságot.(3) Ezeket az intézkedéseket 2001. április 1-jétől alkalmazzák.(4) Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.4. cikkEnnek az irányelvnek a tagállamok a címzettjei.Kelt Brüsszelben, 2000. július 25-én.a Bizottság részérőlDavid Byrnea Bizottság tagja[1] HL C 158., 2000.6.30., 51. o.[2] HL C 221., 1986.8.7., 37. o.[3] HL C 350., 1990.12.14., 71. o.[4] HL C 57., 2000.3.2., 28. o.[5] HL C 230., 1991.8.19., 1. o.[6] HL C 191., 1998.7.7., 50. o.[7] HL C 194., 1999.7.27., 36. o.[8] Iránymutatások a peszticid-szermaradványok élelmiszerrel történő felvételének előrejelzéséhez (átdolgozott), készítette a GEMS/Food Program a peszticid-szermaradványok Kódex Bizottságával együttműködésben; kiadta az Egészségügyi Világszervezet 1997 (WHO/FSF/FOS/97.7).--------------------------------------------------MELLÉKLETAz érintett növénycsoportok és növényi termékek, amelyekre a SZMÉ vonatkozik | Peszticid-szermaradványok és a szermaradványok maximális értéke (mg/kg) |1.Hozzáadott cukor nélküli friss, szárított vagy nyers, fagyasztással tartósított gyümölcs; héjas gyümölcsűeki.CITRUSFÉLÉK | 0,05 |Grapefruit | |Citrom | |Zöld citrom | |Mandarin (beleértve a klementint és az egyéb hibrideket) | |Narancs | |Pomelo | |Egyéb | |ii.HÉJAS GYÜMÖLCSŰEK (HÉJJAL VAGY HÉJ NÉLKÜL) | 0,1 |Mandula | |Brazil dió | |Kesudió | |Gesztenye | |Kókuszdió | |Mogyoró | |Makadám dió | |Pekándió | |Piniamag | |Pisztácia | |Dió | |Egyéb | |iii.ALMATERMÉSŰEK | 0,05 |Alma | |Körte | |Birs | |Egyéb | |iv.CSONTHÉJASOK | 0,05 |Kajszibarack | |Cseresznye | |Őszibarack (beleértve a nektarint és hasonló hibrideket) | |Szilva | |Egyéb | |v.BOGYÓSGYÜMÖLCSÖKa)Csemege és borszőlők | 2 |Csemegeszőlők | |Borszőlők | |b)Eper (termesztett) | 0,05 |c)Félcserjén termő bogyósok (termesztett) | 0,05 |Fekete szeder | |Hamvas szeder | |Kaliforniai málna | |Málna | |Egyéb | |d)Egyéb bogyósgyümölcsök (termesztett) | 0,5 |Fekete áfonya | |Vörös áfonya | |Ribizli (piros, fekete és fehér) | |Pöszméte | |Egyéb | |e)Vadon termő bogyósok és vadon termő gyümölcs | 0,05 |vi.EGYÉBAvokadó | |Banán | 2 |Datolya | |Füge | |Kivi | |Kamkvat | |Licsiszilva | |Mangó | |Olajbogyó | |Golgotavirág | |Ananász | |Gránátalma | |Egyéb | 0,05 |2.Friss vagy nyers, fagyasztott, vagy száraz zöldségeki.GYÖKÉR ÉS GUMÓS ZÖLDSÉGEK | 0,05 |Cékla | |Sárgarépa | |Gumós zeller | |Torma | |Csicsóka | |Pasztinák | |Petrezselyemgyökér | |Retek | |Saláta bakszakáll | |Édesburgonya | |Karórépa | |Tarlórépa | |Jamszgyökér | |Egyéb | |ii.HAGYMAFÉLÉK | 0,05 |Fokhagyma | |Vöröshagyma | |Mogyoróhagyma | |Újhagyma | |Egyéb | |iii.TERMÉSÜKÉRT TERMESZTETT ZÖLDSÉGEKa)BurgonyafélékParadicsom | 2 |Paprika | |Padlizsán | |Egyéb | 0,05 |b)Kabakosok – ehető héjúak | 0,05 |Uborka | |Apró uborka | |Cukkini | |Egyéb | |c)Kabakosok – nem ehető héjúak | 0,5 |Sárgadinnye | |Sütőtök | |Görögdinnye | |Egyéb | |d)Csemege kukorica | 0,05 |iv.KÁPOSZTAFÉLÉK | 0,05 |a)Virágjukért termesztett káposztafélékBrokkoli | |Karfiol | |Egyéb | |b)Fejesedő káposztafélékKelbimbó | |Fejeskáposzta | |Egyéb | |c)Leveles káposztafélékKínai kel | |Kelkáposzta | |Egyéb | |d)Karalábé | |v.LEVÉLZÖLDSÉGFÉLÉK ÉS FŰSZERNÖVÉNYEK | 0,05 |a)SalátafélékZsázsa | |Galambbegy saláta | |Fejes saláta | |Endívia | |Egyéb | |b)SpenótfélékSpenót | |Mangold | |Egyéb | |c)Vízitorma | |d)Cikóriasaláta | |e)FűszernövényekTurbolya | |Metélőhagyma | |Petrezselyem | |Zellerlevél | |Egyéb | |vi.HÜVELYES ZÖLDSÉGEK (friss) | 0,05 |Bab (hüvelyben) | |Bab (hüvely nélkül) | |Borsó (hüvelyben) | |Borsó (hüvely nélkül) | |Egyéb | |vii.SZÁRUKÉRT TERMESZTETT ZÖLDSÉGEK (friss) | 0,05 |Spárga | |Kardonna | |Zeller | |Édeskömény | |Articsóka | |Póréhagyma | |Rebarbara | |Egyéb | |viii.GOMBA | 0,05 |a)Termesztett gombák | |b)Vadon termő gombák | |3.Hüvelyesek | 0,05 |Bab | |Lencse | |Borsó | |Egyéb | |4.Olajos magvak | 0,05 |Lenmag | |Földimogyoró | |Mák | |Szezámmag | |Napraforgómag | |Repcemag | |Szójabab | |Mustármag | |Gyapotmag | |Egyéb | |5.Burgonya | 0,05 |Újburgonya | |Áruburgonya | |6.Tea (levél és szár szárítva, fermentálva vagy másképp kezelve, a Camellia sinensis leveleiből) | 0,1 |7.Komló (szárított), beleértve a granulált és a be nem sűrített port | 0,1 |--------------------------------------------------